|  |  |  |  |
| --- | --- | --- | --- |
| Vår saksbehandler: Avdeling for kunnskap og formidling, Monika Thollefsen  Tlf: 932 20 431 E-post: mot@udir.no   |    |    | Dato: 23.09.2019Referanse: 2019/153  |
|   |   |   |   |

**REferat fra RÅDSMØTE I FAGLIG RÅD FOR DESIGN OG TRADISJONSHÅNDVERK**

Onsdag 11. september 2019, Utdanningsdirektoratet, Schweigaards gate 15B, rom 10, 1. etasje

Tid: Kl. 10-16. Lunsj kl. 11.30

|  |  |  |
| --- | --- | --- |
|   | **Fra arbeidstakersiden**  | **Fra arbeidsgiversiden**  |
| **Deltakere**  | Roald Njåstad, Fellesforbundet Einar Hanisch, YS Elise Henden, Fagforbundet  | Solveig Grinder, NHO Lise Fjeld, Spekter Nils Marius Johansen, Spekter Maja Leonardsen Musum, Virke  |
|   | **Fra skoleverket/skoleeier**  | **Andre organisasjoner**  |
|   | Marianne Monsrud, Utdanningsforbundet Svein Røed, Utdanningsforbundet Bjørn Arne Nordahl, Skolenes Landsforbund Sylvi Berg, KS Jørn Olav Bekkelund, KS  | Inger Smedsrud, Norsk håndverksinstitutt Martine Eline Mo, Sami Duodji  |
|   | **Meldt forfall**  | **Utdanningsdirektoratet**  |
|   | Hildegunn Bjørgen, Kulturrådet | Monika Thollefsen, avdeling for fagopplæring,   |

**Dagsorden for rådsmøte i FRDT, onsdag 11. september 2019:**

|  |  |  |
| --- | --- | --- |
| 26.4.2019 | Godkjenning av innkalling   |   |
| 27.4.2019 | Faglig råds høringssvar for læreplanen for Vg1 design og tradisjonshåndverk |  |
| 28.4.2019 | Plan for arbeidet med Vg3-læreplanene – faglig råd har avgjørende innflytelse  |  |
| 29.4.2019 | Forslag om endring av navn på glasshåndverkerfaget |  |
| 30.4.2019 | Fylkesbesøk til Vestfold – forslag til program og status for planleggingen |  |
| 31.4.2019 | Invitasjon til møte om arbeid med å utvikle kunnskapsgrunnlaget for å ivareta og oppdatere det yrkesfaglige utdanningstilbudet i tråd med arbeidslivets behov |  |
| 32.4.2019 | Orienteringssaker * Innspill til Vg2 og Vg3- læreplanene
* Orientering fra læreplansamling for søm og tekstilhåndverk
* Høring om realkompetansevurdering av voksne på andre språk enn norsk og samisk
* Høring om fritt skolevalg
* Arbeid med fordypningsområder Vg3
* Utredninger om eventuelle nye fag
* Evaluering av fagfornyelsen
* Førsteinntak til videregående opplæring 2019-20
* Elever som gjennomfører videregående opplæring
 |   |

Eventuelt:

Ettersendt sak

|  |  |
| --- | --- |
| **Saksliste:**  |   |
|   |   |

**26.4.19 Godkjenning av innkalling og dagsorden til rådsmøte**

*Vedtak:*
*Faglig råd for design og tradisjonshåndverk godkjenner innkalling og dagsorden*

**27.4.19 Svar på høring om læreplan for Vg1 design og tradisjonshåndverk**

Læreplanene for Vg1 i de yrkesfaglige utdanningsprogrammene er på høring med frist 1. november. Se: <https://hoering.udir.no/Hoering/v2/686>

Faglig råd for design og håndverk la inn høringssvar i møtet. Utkast til høringssvar sendes rådsmedlemmene med en uke til å komme med tilbakemelding. Rådet får høringssvaret til gjennomlesning for å vurdere om innspillene er formulert tydelig og gjengitt i tråd med diskusjonen i møtet. Det skal ikke legges inn nye innspill.

*Vedtak: Utkast til høringssvar sendes ut til rådsmedlemmene for gjennomlesning med en ukes frist. Endelig høringssvar sendes inn etter dette.*

**28.4.19 Plan for arbeidet med Vg3-læreplanene**

Rådet fikk informasjon om ny framdriftsplan for arbeid med læreplaner for Vg2 og Vg3. Utdanningsdirektoratet har besluttet å utsette høringen til 1. februar 2020 med frist 2. mai 2020.

Læreplangruppene har frist til å levere nye utkast 15. oktober 2019 og endelig frist for leveransen 1. november 2019. Det vil bli utarbeidet en ny fremdriftsplan for perioden fra 1. november 2019 til 1. februar 2020 hvor det vil fremkomme hvordan de faglige rådene skal involveres.

De faglige rådene har avgjørende innflytelse på læreplanene for Vg3. Arbeidsutvalget og kontaktpersonene for læreplanarbeidet satt opp AU-møte 11. november. Kontaktpersonene og Marianne Monsrud vil være tilstede på samlingene for læreplangruppene i september. Marianne Westbye, fagansvarlig for utvikling av læreplaner for design og tradisjonshåndverk, har invitert rådet til å delta i lesegruppe for Vg3-læreplanene for design og tradisjonshåndverk.

*Vedtak: FRDT ønsker ikke å være avsender av høringen sammen med Udir og dermed utelukke seg selv fra høringen. Kontaktpersonene og Marianne, og eventuelt andre som har mulighet, inngår i en lesegruppe i november/desember. Arbeidsgruppene jobber med å gi innspill til rådets medlemmer i lesegrupper (se gruppefordeling vedlagt). Læreplanutkast og leseveiledning sendes ut til hver gruppe så snart det er klart i oktober/november. Rådet bruker rådsmøtet 27. november til å få informasjon fra leder og kontaktpersoner og eventuelt gi flere innspill til læreplanarbeidet.*

**29.4.19 Forslag om endring av navn på glasshåndverkerfaget**Læreplangruppen for glasshåndverkerfaget foreslår å bytte navn på faget - fra glasshåndverkerfaget til glassblåserfaget. Læreplangruppen har hentet inn innspill fra alle norske glasshytter gjennom nettverk for glasshytter Norgesglass. Rådet fikk også ettersendt en uttalelse fra Magnor som støtter navneendringen.

*Vedtak: FRDT støtter forslaget.*

**30.4.19 Fylkesbesøk til Vestfold**

Rådet fikk tilsendt et utkast til program i innkallingen, dette ble vurdert i rådsmøtet.

*Vedtak: Rådet gir sin tilslutning til det foreløpige programmet og gir arbeidsgruppen mandat til å ferdigstille program og planlegging. Inger kontakter skoler i Østfold dag 3. Inger kontakter Kristina Rabe med forslag til program. Til bestilling av reiser og overnatting, det vil sendes ut en forespørsel til rådet. Anbefaler forhåndsbestilling av togreise.*

**31.4.19 Invitasjon til møte om arbeid med å utvikle kunnskapsgrunnlaget for å ivareta og oppdatere det yrkesfaglige utdanningstilbudet i tråd med arbeidslivets behov**

Kunnskapsdepartementet har bedt Utdanningsdirektoratet om å utvikle et bedre kunnskapsgrunnlag for å ivareta og oppdatere det yrkesfaglige utdanningstilbudet i tråd med arbeidslivets behov. Arbeidet skal ta utgangspunkt i erfaringene fra gjennomgangen av det yrkesfaglige utdanningstilbudet. Systemet skal bidra til at tilbudsstrukturen kan oppdateres og endres i et mer kontinuerlig perspektiv. Kunnskap om utdanningenes relevans skal være sentralt i arbeidet.

Utdanningsdirektoratet inviterer 1-2 deltakere fra hvert faglig råd til en gruppesamtale/ workshop om oppdraget. Rådene kan velge mellom to møtetidspunkt:

19. september kl. 9-11

24. september kl. 9-11

*Vedtak: Einar og Ida deltar som representanter fra FRDT 24. september. Rådsmedlemmene kan sende innspill til disse to i forkant av møtet.*

**32.4.19 Orienteringssaker**

* **Innspill til Vg2 og Vg3- læreplanene.**Se rådets innsendte innspill i vedlegg og på [nettsiden for innspillsrunden](https://www.udir.no/laring-og-trivsel/lareplanverket/fagfornyelsen/gi-innspill-pa-nye-lareplaner-pa-yrkesfag--vg2-og-vg3/design-og-tradisjonshandverk--gi-innspill-pa-utkast-til-nye-lareplaner/).
* **Orientering fra læreplansamling for søm og tekstilhåndverk.**Kort orientering av Marianne, Inger og Svein.
* **Realkompetansevurdering av voksne på andre språk enn norsk og samisk - høring om forslag til endringer i forskrift til opplæringsloven.**
<https://hoering.udir.no/Hoering/v2/702>
AU har besluttet at rådet ikke avgir høringssvar, men at saken behandles i organisasjonene.
* **Høring om fritt skolevalg**

Utdanningsdirektoratet sender på høring forslag til endring i forskrift til opplæringsloven om innføring av fritt skolevalg. Direktoratet foreslår å endre den nåværende ordningen til inntak til Vg 1. <https://hoering.udir.no/Hoering/v2/728>

Høringsfristen er 25. november. AU vil se på saken i AU-møte 11. november, og ber om innspill fra rådsmedlemmene innen 1. november.

* **Arbeid med fordypningsområder Vg3**Sekretariatet har mottatt flere henvendelser fra de faglige rådene om videre prosess med utredning av fordypningsområder Vg3. Arbeidsgruppen som var sammensatt av representanter fra ulike faglige råd har levert sin rapport til Utdanningsdirektoratet. Direktoratet har satt ned en arbeidsgruppe som vil utrede økonomiske og administrative konsekvenser ved en eventuell innføring av fordypninger. Direktoratet er i startfasen av utredningen og tar sikte på å sende en anbefaling til KD i løpet av høsten.
* **Utredninger om eventuelle nye fag**Utdanningsdirektoratet utreder om det er behov for nye fagbrev innenfor robotikk og droner, og gir faglige råd mulighet til å komme med innspill til utredningene innen henholdsvis 18. september og 1. oktober.
* **Evaluering av fagfornyelsen**Universitetet i Oslo (UiO) har fått midler til å evaluere nye læreplaner i skolen. Evalueringen skal foregå over fem år og settes i gang høsten 2019.
* **Førsteinntak til videregående opplæring 2019-20**

Årets tall viser at stadig flere velger yrkesfag, og særlig helse- og oppvekstfag. Mer enn 9 av 10 har fått tilbud om skoleplass. For design og håndverk har det vært en nedgang i søkningen til utdanningsprogrammet. <https://www.udir.no/tall-og-forskning/statistikk/statistikk-videregaende-skole/sokere-vgs/forsteinntak-til-videregaende-opplaring-2019-20/>

* **Elever som gjennomfører videregående opplæring**

Årets gjennomføringstall viser at 75 prosent av elevene fullfører og består videregående opplæring. Endringen fra i fjor er liten, men det har aldri vært flere som gjennomfører videregående skole. Også for design og håndverk er det en økning i andelen som fullfører, men andelen ligger godt under andelen for alle yrkesfagene sett under ett. <https://www.udir.no/tall-og-forskning/finn-forskning/tema/gjennomforing2/elever-som-gjennomforer-videregaende-opplaring/>

*Vedtak: Rådet tar sakene til orientering. Rådet gir AU mandat til å sende et høringsinnspill på rådets vegne til høringen om fritt skolevalg. Men innspillet skal ikke ta stilling til fritt skolevalg eller ikke. Det tas i organisasjonene. I høringssvaret fra FRDT skal det legges vekt på varig forvaltning. AU kan utarbeide et innspill om retningslinjer som sikrer innsøking til de linjene som faktisk finnes. Slike retningslinjer kan bidra til at det utvikles stabile regionale tilbud innen små fagområder. Ber departementet ta hensyn til små fag og fagområder som ikke har mange tilbud.*

**Eventuelt**

**33.4.19 Ettersendt sak: Forslag om å** **splitte Vg3 salmakerfaget og søknad om å opprette nytt Vg2 salmaker og hovslager som skal bygge på Vg1 naturbruk**

Utdanningsdirektoratet har bedt FRDT vurdere forlag om å dele Vg3 salmakerfaget og forslag om å opprette nytt Vg2 salmaker og hovslager som skal bygge på Vg1 naturbruk til vurdering med frist for tilbakemelding 1. oktober. FRDT behandlet forslaget om å dele salmakerfaget allerede våren 2019, og støttet da forslaget om deling. Den andre delen av forslaget, å legge salmakerfaget i et eget Vg2 under naturbruk sammen med hovslagerfaget, er utviklet og diskutert i læreplangruppene for hovslagerfaget og salmakerfaget.

*Vedtak: FRDT støtter en deling av salmakerfaget i bilsalmakerfaget og salmaker for hest. FRDT støtter å opprettholde bilsalmakerfaget som et eget fag i design og tradisjonshåndverk. FRDT forutsetter at dette forslaget om deling av salmakerfaget sendes på høring sammen med læreplanene i februar. Rådet ber Utdanningsdirektoratet sette i gang en prosess for å komme fram til alternativer til nye navn til de to fagene, og at forslag til nye navn høres sammen med forslaget om deling og nye læreplaner.*

*Rådet vurderer at en samling av salmakerfaget hest og hovslagerfaget er i tråd med de signalene vi har fått fra fagmiljøene, men at en vurdering av hvorvidt dette vil være et levedyktig Vg2 i hovedsak må vurderes av FRNA. Vi ser det naturlig å komme tilbake til fagets plassering når kryssløpsstrukturen skal gjennomgås.*